open-index/open-wikipedia-markdown huggingface dataset:
Juozė Augaitytė

**Juozė Juzefa Augaitytė-Tamašauskienė** (1906 m. gegužės 1 d. Kuisiuose, Tauragės apskr. – 1996 m. spalio 6 d. Filadelfijoje, JAV) – operos dainininkė (lyrinis sopranas), pedagogė.

## Biografija
1925–1928 m. dainuoti mokėsi Klaipėdos muzikos mokykloje, 1928–1932 m. studijavo dainavimą Milano G. Frescobaldi muzikos institute. 1933–1942 m. Valstybės teatro solistė. Koncertavo Milane, Romoje, Berlyne, Taline, Rygoje ir kitur. 1942–1944 m. Vilniaus operos solistė.

1938 m. ištekėjo už poeto Stasio Santvaro. 1944 m. pasitraukė į Vieną, koncertavo lietuvių stovyklose Vokietijoje. 1949 m. persikėlė į JAV, apsigyveno Filadelfijoje. 1958 m. dainavo Čikagos lietuvių operos spektaklyje Šarlio Guno operoje „Faustas“. Filadelfijoje turėjo privačią dainavimo studiją, dėstė dainavimą M. Farnezėa muzikos studijoje ir Kombso muzikos koledže. Po jos mirties JAV įsteigtas Juozės Augaitytės fondas, skiriantis kasmetines atminimo premijas Klaipėdos Stasio Šimkaus konservatorijos studentams.

## Vaidmenys
* Mimi, Džakomas Pučinis. Bohema
* Margarita, Džuljeta, Šarlis Guno. Faustas, Romeo ir Džuljeta
* Eglė, Baniutė, Mikas Petrauskas ir Jonas Dambrauskas. Eglė
* Sofija, Jurgis Karnavičius. Radvila Perkūnas

## Šaltiniai
Audinių apdaila

**Audinių apdaila** arba *audinių taurinimas* – technologiniai procesai, kuriais gerinama audinių išvaizda bei jų savybės.

## Technologijos
Audinių apdaila būna cheminė (šlapioji) ir mechaninė (sausoji). Cheminė apdaila – plovimas, balinimas, merserizavimas, karbonizavimas, vėlimas, audinių dažymas, audinių marginimas, apretavimas. Mechaninė apdaila – šiaušimas, kirpimas, kalandravimas, lyginimas, garinimas (dekatavimas). Prieš cheminę apdailą audiniai dažniausiai svilinami. Taip nuo audinio paviršiaus pašalinami pūkeliai ir siūleliai.

## Plovimas
Plovimu pašalinamos priemaišos (druskos, riebalai, vaškas, verpimo emulsijos, glitas, purvas, tepalo dėmės). Plaunama ploviklių ir šarmų tirpalais, rečiau organiniais tirpikliais. Ištirpusios priemaišos arba susidariusios emulsijos pašalinamos skalaujant karštu, po to šaltu vandeniu. Medvilniniai, lininiai, šilkiniai audiniai plaunami (virinami) 95–130 °C temperatūroje. Augalinės kilmės priemaišos iš grynavilnių audinių šalinamos karbonizavimu. Audiniai įmirkomi 18–20 °C temperatūros 5 % koncentracijos sieros rūgšties tirpale, nuspaudžiami, džiovinami, po to kaitinami 110–115 °C temperatūroje. Suanglėjusios priemaišos išpurtomos, audinys neutralizuojamas šarmo tirpalu ir plaunamas.

## Vėlimas
Vilnoniai ir pusvilnoniai audiniai minkštinami ir sutankinami vėlimu. Audiniai įmirkomi silpname šarmo tirpale ir kurį laiką maigomi vėlimo mašinoje. Merserizuoti medvilniniai ir lininiai audiniai įgauna šilkinį blizgesį, lengviau dažomi, geriau sugeria drėgmę, be to, tampa stipresni. Audiniai dažniausiai įtempiami ir apie minutę apdorojami 25–30 % koncentracijos natrio šarmo tirpalu kambario temperatūroje, nuspaudžiami ir skalaujami karštu, po to šaltu vandeniu ir neutralizuojami nelabai koncentruotu sieros rūgšties tirpalu. Audiniai džiovinami garu šildomais cilindrais arba karštu (80–120 °C) oru džiovinimo ir tempimo mašinose. Jose galima reguliuoti ir audinio plotį.

## Terminis procesas
Terminiu fiksavimu gerinamos daugelio dirbtinio pluošto audinių savybės. Jie mažiau traukiasi skalbiami, ne tokie glamžūs, lengviau lyginami. Audiniai kaitinami 180–200 °C oru arba 110–130 °C garais ir vandeniu.

## Kitos procedūros
**Šiaušimu** audinio paviršiuje sudaromas pluošto pūkelių sluoksnis. Šiaušiami vilnoniai ir pusvilnoniai paltiniai audiniai, medvilniniai (flanelė) audiniai ir trikotažas. **Kirpimu** sulyginamas audinio paviršiaus pūkas ar pašalinami audinio išvaizdą gadinantys pluošteliai, mazgeliai ar siūlai. **Kalandravimu** audiniai lyginami, įspaudžiamas raštas; jie tampa blizgūs ar matiniai, standesni ar minkštesni. Audinys leidžiamas tarp besisukančių velenų (kalandrų). **Presavimu** ir **lyginimu** išlyginami ir sutankinami vilnoniai audiniai. **Garinimu** audiniai išlyginami, pašalinamas blizgesys. Po garinimo jie įgauna pastovius matmenis. Dažnai audiniai apdorojami tolydiniu būdu – audinio juosta nuosekliai leidžiama per keletą mašinų, atliekančių tam tikras apdailos operacijas.

## Šaltiniai
Bistryčia

**Bistrýčia**  (, ) – kaimas šiaurės vakarų Baltarusijoje, Astravo rajone, netoli sienos su Lietuva, Neries kairiajame krante (245 km nuo žiočių). Stovi XVIII a. šv. Kryžiaus Išaukštinimo bažnyčia.

Vilniuje, Antakalnyje yra Bistryčios gatvė.

## Istorija

Bistryčia kūrėsi prie tokio pat pavadinimo rėvos. Gyvenvietė minima nuo 1390 m. kaip Ldk Jogailos valda. Tada pastatyta pirmoji bažnyčia, įsteigtas augustijonų vienuolynas. Ties Bistryčia buvo renkami upeivių mokesčiai, pro gyvenvietę ėjo sausumos keliai į Buivydžius. Bistryčia – viena seniausių gyvenviečių Astravo rajone. Strijkovskio ir Kojalavičiaus kronikose teigiama, kad kaimas Bistryčia buvo pirmoji LDK sostinė.

XIX a. pradžioje čia dar gyveno nemažai lietuvių, kaimas priklausė Užnerio apskričiai. XIX a. pabaigoje buvo miestelis, Vilniaus apskrities Bistryčios valsčiaus centras.

## Šaltiniai
Micheilas Saakašvilis

**Micheilas Saakašvilis** ( g. 1967 m. gruodžio 21 d. Tbilisyje) – taraptautinis teisininkas, politikas. 2004–2013 m. Gruzijos prezidentas.

## Biografija
1984 m. su pagyrimu baigė Tbilisio 51-ąją mokyklą. 1992 m. su pagyrimu baigė Kyjivo Taraso Ševčenkos universiteto Tarptautinių santykių institute teisės studijas.

Nuo 1992 m. Norvegijos žmogaus teisių instituto (Oslas), Gruzijos žmogaus teisių komiteto (Tbilisis) darbuotojas (specializacija – mažumų teisės; organizavo konferencijas apie Pietų Osetiją ir Abchaziją). 1993 m. stažavosi Strasbūre, Florencijoje, Hagoje. 1994 m. Kolumbijos universitete (Niujorke, kaip JAV valstybės departamento stipendininkas) baigė podiplomines teisės magistro (LL.M.) studijas.

2000 m. spalio 12 d. – 2001 m. rugsėjo 5 d. Gruzijos teisingumo ministras. Po 2004 m. (Rožių revoliucijos) tapo Gruzijos prezidentu. 2007 m. pabaigoje, kilus visuomenės nepasitenkinimui prezidento valdymu, atsistatydino, vėliau perrinktas į prezidento pareigas.

2013–2015 m. gyveno JAV. Nuo 2015 m. gegužės iki 2016 m. lapkričio buvo Ukrainos Odesos srities gubernatoriumi. 2017 m. liepos mėn. iš jo buvo atimta Ukrainos pilietybė (Gruzijos pilietybės neteko anksčiau).

2019 m. išrinktas Ukrainos prezidentas Volodymyras Zelenskis grąžino šalies pilietybę buvusiam Sakartvelo prezidentui Michailui Saakašviliui.

2021 m. spalį, pirmąkart nuo 2013 m. grįžęs į savo tėvynę, suimtas Gruzijoje. 2023 m. pranešta, kad jo sveikata ypač pablogėjo ir yra reikalinga intensyvios priežiūros.

## Šaltiniai

|-
Danutė Lipčiūtė-Augienė

**Danutė Lipčiūtė-Augienė** (1914 m. balandžio 14 d. Bernotuose, Betygalos valsčiuje – 2020 m. spalio 22 d. Patname, Konektikute, JAV) – Lietuvos mokytoja, rašytoja, dramaturgė.

## Biografija
Artima Maironio giminaitė – poeto sesers Kotrynos jauniausioji dukra. Lipčių šeimoje augo septyni vaikai, ir jie visi paūgėję gyveno prelato namuose Kaune. Maironis juos visus leido į mokslus. Vyras dailininkas Paulius Augius-Augustinavičius.

Baigė „Aušros“ mergaičių gimnaziją, 1937 m. Vytauto Didžiojo universitete baigė lituanistiką, prancūzų kalbą ir literatūrą, 1937–1939 m. studijavo Sorbonoje. 1939–1941 m. Kauno gimnazijų mokytoja. Ateitininkų „Šatrijos“ draugijos veikėja. 1944 m. pasitraukė į Vokietiją, vėliau į JAV.

## Kūryba
Nuo 1932 m. eilėraščiai publikuoti žurnale „Naujoji vaidilutė“. Bendradarbiavo leidiniuose „Žiburiai“ (Vokietija), „Eglutė“, „Draugas“, „Šv. Kalėdų aidai“ (visi JAV). Sukūrė pjeses vaikams „Užburti vaikai“, „Velykos“, „Kalėdų žvaigždė“, „Meškos mokykla“.

## Bibliografija
Išleido knygeles vaikams:
* Pupos pasaka, Čikaga, 1970 m.
* Močiūtės dovanėlė, Čikaga, 1976 m., antrasis leidimas: Vilnius, Naujasis Lankas, 2004 m.
* Močiūtės pasakos, Čikaga, 1983 m. ir 1985 m.
* Eilėraščiai mažiems nedideliems, Vilnius, 1992 m.

## Šaltiniai
Svierionys (Astravas)

**Svieriónys** – kaimas vakarų Baltarusijoje, 1 km į pietryčius nuo Kiemeliškių.

## Istorija

Kaime dar XIX a. gyveno daug lietuvių, jis priklausė Užnerio apskričiai.

## Šaltiniai

*
Paulius Augius-Augustinavičius

**Paulius Augius-Augustinavičius** (1909 m. rugsėjo 2 d. Gečaičiai, Plungės valsčius – 1960 m. gruodžio 7 d. Čikaga) – lietuvių grafikas.

## Biografija
Šeima persikėlė į Sedą, vėliau į Telšius, kur lankė gimnaziją. 1935 m. baigė Kauno meno mokyklą. Priklausė dailininkų grupei „Forma“. Nuo 1934 m. dalyvavo dailės parodose. 1935–1938 m. studijavo dailę Paryžiuje, baigė Aukštąją nacionalinę dailės mokyklą ir Nacionalinę dailės ir amatų konservatoriją. Už M. Valančiaus „Žemaičių vestuvių“ iliustracijas (diplominis darbas, išl. 2000 m. Vilniuje) 1937 m. laimėjo Paryžiaus pasaulinės parodos garbės prizą, 1938 m. Lietuvos taupomųjų kasų premiją.

Grįžęs į Lietuvą dėstė Kauno meno mokykloje, nuo 1942 m. Vilniaus dailės akademijoje. 1944 m. pasitraukė į Vokietiją, nuo 1948 m. gyveno JAV. Žmona rašytoja Danutė Lipčiūtė-Augienė

## Kūryba
Sukūrė estampų (medžio raižiniai „Malda“ 1937 m., „Piemenė“ 1938 m., ciklai „Žemaičių Kalvarijos“ 1939–1948 m., „Žemaičių simfonijos“ 1948 m.), iliustravo knygų (Žemaitės „Petras Kurmelis“ 1935–1938 m., neišleista, S. Nėries „Eglė žalčių karalienė“, išl. 1940 m. Kaune, ir „Žalčio pasakos“, išl. 1947 m. Memmingene, V. Mačernio „Poezija“, išl. 1961 m. Čikagoje).

Kūriniams būdinga darni, raiški kompozicija, stilizuotos, ekspresyvios formos, lakoniška, moderni raižysena. Vladas Gasiūnas

## Literatūra
* Paulius Augius. Chicago, 1966 m.
* Grafikos paroda: Katalogas, sudarė V. Gasiūnas, Vilnius, 1989 m.

## Šaltiniai

## Nuorodos
* Jurga Palangytė. PAULIUS AUGIUS-AUGUSTINAVIČIUS 
* PAULIUS AUGIUS. Tradicija.lt
Svieriai

**Svieriai̇̃**  (arba ***Svyriai***, , ) – miesto tipo gyvenvietė šiaurės vakarų Baltarusijoje, 47 km į vakarus nuo Medilo, prie Svierių ežero. Apylinkės centras. Yra XIV–XVI a. tvirtovės liekanos, stovi Šv. Mykolo bažnyčia (pastatyta 1909 m.), cerkvė (XIX a.).

## Istorija

Svierius XIII a. įkūrė kunigaikštis Daumantas. Nuo XV a. pradžios minima vietos kunigaikščių Svirskių giminė. XVI a. priklausė Radviloms, XVII a. viduryje pastatyta pirmoji bažnyčia.

XIX a. čia gyveno gana daug lietuvių, miestelis priklausė Užnerio apskričiai. XIX a. pabaigoje buvo valstybinis dvaras, miestelis, Švenčionių apskrities Svierių valsčiaus centras. II pasaulinio karo metais Ostlande įkurta Svierių apskritis.


Śvir, Rynak, Śviatoha Mikałaja. Сьвір, Рынак, Сьвятога Мікалая (1900).jpg|Turgaus aikštė (1900 m.)  
Śvir, Rynak. Сьвір, Рынак (1931).jpg|Miestelyje šventė (1931 m.) 
Śvir. Сьвір (04.1916).jpg|Pirmojo pasaulinio karo metu 
Śvir. Сьвір (06.1916).jpg|Svierių ežero pakrantėje
Śvirski zamak, Stefan Batory. Сьвірскі замак, Стэфан Баторы (V. Pikiel, 1930).jpg|Paminklas Steponui Batorui


## Lietuviai

XVIII–XIX a. Svierių ir jų apylinkių lietuviai suslavėjo. Tolimesnėse apylinkėse – apie Noreikiškius, Žukainis ir kt. lietuviškai kalbančiųjų (rytinių dzūkų, vilniškių tarme) išliko iki XX a. vidurio.

## Šaltiniai
Naročius (miestelis)

**Nãročius**  (, ; iki 1964 m. ***Kabilninkas***) – agromiestelis šiaurės vakarų Baltarusijoje, Minsko srityje, vakarinėje Naročiaus ežero pakrantėje. Stovi Šv. Iljos cerkvė ir Šv. Andriaus bažnyčia (pastatyta 1904 m.). Apylinkėse 1999 m. įkurtas Naručio nacionalinis parkas.

## Etimologija

Kadaise čia buvo auginamos veislinės kumelės () Medilo žirgynui. Pagal tai ir pavadinta vietovė ***Kabilninkas*** (). 1964 m. rugpjūčio 28 d. sovietų iniciatyva jis pervadintas ***Naročiumi***.

## Istorija

Istoriniuose šaltiniuose minimas nuo XV a. LDK laikais priklausė įvairioms didikų šeimoms, tarp jų Goštautams. XVII a. nukentėjo per Abiejų Tautų Respublikos karus su Rusija. 1434 m. kunigaikščių Svirskių rūpesčiu pastatyta medinė Šv. Andriaus bažnyčia. Ji 1736 m. Naugarduko kašteliono M. Askerkos rūpesčiu rekonstruota. 1862 m. bažnyčiai sudegus 1897–1904 m. atstatyta.

XIX a. buvo miestelis, Švenčionių apskrities Kabilninko valsčiaus centras. 1847 m. Naročiuje pastatytas vandens malūnas, vyninė, 1885 m. cerkvė, sinagoga, keturios krautuvės, smuklė. 1892 m. įsteigta pradžios mokykla. Naročiuje kasmet vykdavo 5 turgūs. 1916 m. kovo mėn. – 1918 m. sausio mėn. miestelį buvo užėmusi Vokietijos kariuomenė, 1920–1939 m. okupavo Lenkija, 1939 m. pagal Molotovo-Ribentropo paktą – SSRS, priskirtas Baltarusijai, 1941–1944 m. buvo okupavusi nacių Vokietija.

## Gyventojai

XIX a. gyveno nemažai lietuvių.

### Žymūs žmonės
* Česlovas Kudaba (1934–1993), Lietuvos geografas, gamtininkas, politinis veikėjas, Nepriklausomybės signataras.

## Šaltiniai
Budriai (Šilalė)

**Budriai** – kaimas Šilalės rajono savivaldybėje, 1 km į šiaurę nuo Pajūralio. Sodybos išsimėčiusios iki dešiniojo Jūros kranto.

## Gyventojai

## Šaltiniai
Capiškiai

**Capiškiai** – kaimas Šilalės rajono savivaldybėje, 2 km į rytus nuo Kvėdarnos, prie Geniotalio ištakų. 

## Gyventojai

## Šaltiniai
Osetinų kalba

**Osetinų kalba** (*Ирон ӕвзаг, Иронау*) – indoeuropiečių šeimos, šiaurės rytų iranėnų grupės kalba, vartojama osetinų tautos, gyvenančios daugiausia Osetijos regione, Kaukaze. Kalbančiųjų skaičius ~700 tūkst. Osetinų kalba yra oficiali Šiaurės Osetijos ir Pietų Osetijos kalba. Artima puštūnų, jagnobių ir kai kurioms kitoms Vidurinės Azijos kalboms. Osetinų kalba yra vienintelė gyva skitų – sarmatų kalbos palikuonė.

Pirmi rašytiniai šaltiniai, užrašyti osetinų kalba (graikiška abėcėle), yra iš X–XII a. Kalba taip pat buvo užrašoma gruziniška, lotyniška abėcėle, tačiau dabar naudojama kirilica.

## Nuorodos
*
Gagačiai

**Gagačiai** – kaimas Šilalės rajono savivaldybėje, 3 km į pietus nuo Kvėdarnos, dešiniajame Jūros upės krante, kaimo pietuose Lokupis įteka į Jūrą.

## Gyventojai

## Šaltiniai
Geniotas

**Geniotas** – kaimas Šilalės rajono savivaldybėje, 1 km į rytus nuo Kvėdarnos, dešiniajame Geniotalio upelio krante. Seniūnaitijos centras.

## Istorija

Kaimas minimas nuo 1385 m., kai buvo paminėtas Kryžiuočių karo kelių aprašyme. Tuomet kaimo apylinkes valdė didikas Geniotas (*Gnete*; dvaras – *Gnetinhofe*). Didiko pilis stovėjo ant Pavėžio piliakalnio, 1399 m. tas pats didikas (*Guethe*) pasidavė Klaipėdos komtūrui.

|}

## Gyventojai

## Šaltiniai
Žiliai (Šilalė)

**Žiliai** – kaimas Šilalės rajono savivaldybėje, 2 km į šiaurės vakarus nuo Kaltinėnų.

## Gyventojai

## Šaltiniai
Arthur Stanley Eddington

**Arthur Stanley Eddington** (adapt. **Artūras Stenlis Edingtonas** g. 1882 m. gruodžio 28 d. – 1944 m. lapkričio 22 d.) – Anglijos astrofizikas. Jis matavo natūralią žvaigždžių ryškio ribą ir radiaciją, sukurtą akrecijos ant kompaktiško objekto, kuri mokslininko garbei pavadinta Edingtono riba.

Arthur Stanley Eddington išgarsėjo savo darbais iš reliatyvumo teorijos. Mokslininkas parašė daug straipsnių, kuriuose paaiškino Alberto Einšteino reliatyvumo teoriją. Tačiau Pirmasis pasaulinis karas sutrukdė tam, kad moksliniai pasiekimai Anglijoje taptų plačiau žinomi. Edingtonas 1919 m. vadovavo ekspedicijai, kurios dėka buvo gautas pirmasis reliatyvumo teorijos patvirtinimas. Nustatyta, kad dėl Saulės gravitacinės jėgos nukrypsta žvaigždės skleidžiami šviesos spinduliai.
Jonas Augustaitis

**Jonas Augustaitis** (1897 m. vasario 5 d. Mažučiai, Vilkaviškio valsčius – 1978 m. gruodžio 18 d. Miunchenas) – lietuvių inžinierius statybininkas, visuomenės veikėjas.

## Biografija
Brolis Pranas Augustaitis. 1917 m. baigė Martyno Yčo gimnaziją Voroneže. 1918 m. grįžo į Lietuvą, įsitraukė į valstybės kūrimo darbus. 1925 m. baigė Berlyno aukštąją technikos mokyklą. Dirbo Geležinkelių valdyboje, 1926–1927 m., 1930–1940 m., nuo 1935 m. direktoriaus padėjėjas. 1927–1940 m. su pertraukomis dirbo Susisiekimo, Krašto apsaugos ministerijose. Nuo 1940 m. ir 1941–1942 m. geležinkelių vyr. direktorius. 1940 m. liepos mėn. pasitraukė į Vokietiją. 1941 m. po Birželio sukilimo, grįžo į Lietuvą, dirbo Lietuvos laikinosios vyriausybės Susisiekimo ministerijoje. Persekiotas gestapo. 1944 m. pasitraukė į Vokietiją, gyveno Miunchene.

Priklausė Lietuvos krikščionių demokratų partijai, 1926 m. perėjo į Lietuvių tautininkų sąjungą, 1927 m. išrinktas jos CK nariu, 1928 m. iš jos išstojo. Bendradarbiavo spaudoje, 1927 m. įsteigė ir iki 1928 m. redagavo susisiekimo darbuotojų mėnraštį „Sąsieka“. 1931 m. su kitais įkūrė Lietuvos diplomuotų inžinierių ir architektų draugiją, 1931–1936 m. jos valdybos pirmininkas.

## Bibliografija
* Antanas Smetona ir jo veikla, 1966 m.
* Pagyros ir tikrovė, 1970 m.
* V. Vardys ir Šova apie Raštikio atsiminimus, 1975 m.
* Dviejų pasaulėžiūrų varžybos, atsiminimų knyga, 1977 m.

## Šaltiniai
2MASS

**2MASS** – projektas skirtas atvaizduoti žemėlapyje visą dangų. Stebėjimas dviem mikronų bangos ilgiu dangaus apžvalgai (2MASS) prasidėjo 1997 m. ir buvo užbaigtas 2001 m. Stebėjimas atliktas dviem teleskopais, esančiais šiauriniame ir pietiniame pusrutuliuose (Mt. Hopkins Arizonoje ir Cerro Tololo/CTIO Čilėje), siekiant apimti visą dangų. Šis ambicingiausias projektas skirtas atvaizduoti visą naktinį dangų. Paskutiniai gauti duomenis paviešinti 2003 m.

Visas dangus buvo nufotografuotas naudojant fotometrinę sistemą trijų infraraudonų 2 μm bangų juostose: J (1,25 m), H (1,65 m), ir Ks (2,17 m).

Šios apžvalgos tikslai apėmė:
* Galaktikų nustatymas netirtose zonose, kurias matomame danguje temdo Paukščių tako šviesa;
* Pirmiausia aptikti rudąsias nykštukines žvaigždes;
* Plati mažos masės žvaigždžių, kurios dažniausiai sutinkamos mūsų ir kituose galaktikose, apžvalga.
* Visų aptiktų žvaigždžių ir galaktikų katalogavimas.

Paskutinis tikslas buvo pasiektas stebėtinai greitai. Skaitinis taškinių (žvaigždžių, planetų ir asteroidų) šaltinių aprašymas ir išsiplėtusių šaltinių (galaktikų ir ūkų) buvo atliktas automatizuotai naudojant vidutinį 14 ryškio ribojimą. Buvo kataloguota daugiau nei 300 milijonai taškinių šaltinių ir 1 milijonas išsiplėtusių šaltinių.
Apžvalgos rezultatai: duomenys ir vaizdai yra prieinami kiekvienam nemokamai internetu.

2MASS remia Masačusetso Amhersto universiteto „Infraraudonųjų spindulių apdorojimo ir analizės centras“ (IPAC), NASA, ir NSF.

## Nuodoros

2MASS projekto svetainė
Pranas Augustaitis

**Pranas Augustaitis** (1883 m. balandžio 25 d. Mažučiuose, Vilkaviškio valsčius – 1941 m. rugpjūčio 11 d. Vilniuje) – literatūros tyrinėtojas, filosofijos daktaras.

## Biografija
Brolis Jonas Augustaitis. Mokėsi Marijampolės gimnazijoje ir Seinų kunigų seminarijoje. 1905–1906 m. studijavo Peterburgo dvasinėje akademijoje. Jos nebaigęs tęsti studijų išvyko į Fribūro universitetą, kur 1911 m. už disertaciją „Die litauischen Elementen in der polnischen Fruehromantik“ („Lietuvybės elementai lenkų romantizme“, lietuviškai išleista 1921 m.) gavo filosofijos daktaro laipsnį. 1913–1920 m. gyveno JAV, Čikagoje. Nuo 1915 m. redagavo žurnalą „Pažanga“.

1920 m. grįžo į Lietuvą, mokytojavo Vilniaus Vytauto Didžiojo gimnazijoje. Atsisakė kunigystės, darbavosi Laikinajame Vilniaus lietuvių komitete (nuo 1920 m. spalio iki 1921 m. vasario buvo jo pirmininkas). Bendradarbiavo vilniškėje lietuvių spaudoje. 1922 m. persikėlė į Kauną, tais pačiais metais išvyko į Vokietiją, kur studijavo Berlyno universiteto Filosofijos fakultete. Grįžęs į Kauną, VDU dėstė anglų kalbą ir literatūrą, 1923–1939 m. buvo Humanitarinių mokslų fakulteto sekretorius.

Aktyviai bendradarbiavo žurnaluose „Vaga“ ir „Literatūra“, veikė antiklerikalinėse organizacijose. Buvo Lietuvių draugijos SSRS tautų kultūrai pažinti valdybos narys, 1935 m. padėjo organizuoti jos pirmąją tarybą ir Spaudos parodą. 1940–1941 m. Vilniaus universiteto Humanitarinių mokslų fakulteto dekanas ir profesorius. Hitlerininkams okupavus Lietuvą, iš pareigų atleistas.

## Bibliografija
* 1906 m. *Pr. Jonaičio* slapyvardžiu lenkų periodinėje spaudoje išspausdino eilėraščių, straipsnių apie Ksaverą Bogušą ir Dionizo Poškos raštus;
* 1909 m. *Prano Johnsono* slapyvardžiu išspausdino Fribūre parašytą knygą „Keletas minčių apie mirties bausmę“;
* 1915 m. parašė pjesę „Karės metu“;
* 1931 m. išspausdino antireliginių straipsnių žurnale „Vaga“;
* Bendradarbiavo Lietuviškojoje enciklopedijoje.

## Atminimo įamžinimas
* 1979 m. rugsėjo 17 d. prie namo Kaune, K. Donelaičio g. 7a atidengta memorialinė lenta: „Šiame name 1924–1940 m. gyveno literatūros, filosofijos mokslų daktaras, profesorius Pranas Augustaitis“ (tekstas lietuvių ir rusų kalbomis).

## Šaltiniai

* Visuotinė lietuvių enciklopedija, II tomas,
* Lietuvių enciklopedija, I tomas,
* Visuotinė lietuvių enciklopedija, II tomas,
* Tarybų Lietuvos enciklopedija, I tomas.
Kalnyčiai (Šilalė)

**Kalnyčiai** – kaimas Šilalės rajono savivaldybėje, 2 km į šiaurės rytus nuo Kvėdarnos, prie Geniotalio ištakų.

## Gyventojai

## Šaltiniai
Pranciškus Augustaitis

**Pranciškus Augustaitis** (1848 m. vasario 5 d. Voveriuose, Sintautų valsčius – 1915 m. Marijampolėje) – lietuvių kunigas, pedagogas, istorikas.

## Biografija
Baigė Seinų kunigų seminariją ir Sankt Peterburgo dvasinę katalikų akademiją. Antano Tatarės mokinys. 1871 m. teologijos magistras. 1871–1908 m. dėstė Seinų kunigų seminarijoje, 1908–1911 m. Sankt Peterburgo dvasinės katalikų akademijos profesorius, Seinų kapitulos kanauninkas ir prelatas. Nuo 1911 m. Marijampolės klebonas.

Parašė „Bažnyčios istoriją“ (rankraštis). 1909–1912 m. žurnale „Vadovas“ paskelbė Vygrių ir Seinų vyskupijų bei jų bažnyčių istorijos aprašymų. Lenkų kalba paskelbė kelių Seinų vyskupų, tarp jų Antano Baranausko biogramas.

## Šaltiniai

## Nuorodos
* Algimantas Katilius. Seinų kunigų seminarijos profesorius Pranciškus Augustaitis
Vytautas Augustaitis

**Vytautas Augustaitis** (iki 1939 m. *Augustauskas*, 1904 m. balandžio 9 d. Lygumuose, Šiaulių apskr. – 1958 m. birželio 28 d. Kaune) – Lietuvos kūno kultūros ir sporto veikėjas, pedagogas.

## Biografija
1925 m. baigė Šiaulių mokytojų seminariją. 1926–1932 m. dėstė lietuvių kalbą, gimnastiką Šiauliuose, Veiveriuose. 1931 m. baigė Vytauto Didžiojo universiteto (VDU) Humanitarinių mokslų fakultetą.

Nuo 1933 m. vadovavo Kauno miesto ir apskrities Sporto komitetui. 1934–1940 m. Kūno kultūros rūmų direktorius, vadovavo Aukštiesiems kūno kultūros kursams. Organizavo Kūno kultūros rūmų ir Kauno sporto halės statybą. 1938–1940 m. su kitais įkūrė VDU Kūno kultūros katedrą, jos vedėjas.

1938 m. kartu su kitais Kaune surengė pirmąją Pasaulio lietuvių tautinę olimpiadą. 1939–1940 m. Lietuvos olimpinio komiteto pirmininkas. Vienas pagrindinių organizatorių užmezgant ryšius su JAV lietuvių kilmės sportininkais.

Bendradarbiavo su prieškario spaudos leidiniais: „Švietimo darbas“, „Vairas“, „Lietuvos aidas“. 1934–1940 m. žurnalo „Fiziškas auklėjimas“ vyr. redaktorius, vienas žurnalo „Tautos mokykla“ leidėjų.

1932 m. įstojo į Lietuvių tautininkų sąjungą, 1940 m. jos generalinis sekretorius. 1940 m. NKVD nuteistas 8 metus kalėti ir išvežtas į Rybinską (Rusija). 1945 m. grįžęs į Lietuvą – Lietuvos kūno kultūros instituto Pedagogikos ir psichologijos katedros vedėjas. 1949 m. pašalintas iš instituto, neleista ginti mokslų kandidato disertacijos.

Palaidotas Petrašiūnų kapinėse. 1994 m. kovo 29 d. Lietuvos kūno kultūros akademijos rūmų fojė (Sporto g. 6) atidengta memorialinė lenta (skulpt. ir archit. Algimantas Šlapikas).

## Literatūra
* Stanislovas Stonkus. Vytautas Augustauskas-Augustaitis (1904–1958). – K.: Lietuvos kūno kultūros akademija, 2003. – 175 p. ISBN 9986-569-82-6

## Šaltiniai
Lembas

**Lembas** – kaimas Šilalės rajono savivaldybėje, 4 km į šiaurę nuo Kvėdarnos, kairiajame Jūros upės krante, piečiau jos ir Aitros santakos. Per kaimą eina . Lembo kapinėse stovi kryžius penkiems Lembe ir jo apylinkėse žuvusiems partizanams, mūrinė koplytėlė, ji buvo atnaujinta 1937 metais, o pastatyta – XIX–XX a. sandūroje.

Aitroje ties Lembu, arčiau kairiojo jos kranto tįso akmuo Velnio Krasė. Akmuo yra 2 m ilgio 2,4 m pločio ir 1 m aukščio, jo viršuje yra įdubimas. Už 1 km į vakarus nuo Velnio Krasės, jau Rietavo savivaldybėje auga 6 m apimties Lėgų ąžuolas.

## Istorija

Kaimas minimas nuo 1566 metų, pakartotinai minimas jau Lembo dvaras – 1575 m. teismų aktuose. 1638 m. kaime buvo 15 sodybų.

Pokario metais apylinkėse veikė Kęstučio apygardos, Butigeidžio partizanų rinktinės partizanai.

Sovietmečiu kaimas priklausė „Naujo gyvenimo“ kolūkiui.

## Gyventojai

### Žymūs žmonės
* Lembe gimė ir augo kunigas ir kalbininkas Kazimieras Jaunius (1848–1908). Kalbininko gimtoji troba nugriauta 1947 metais, 1956 nugriauta ir klėtis, iki šių dienų išliko tik senesni medžiai ir tvartas. Atgimimo metais klėtis atstatyta, nuo 1990 metų ten veikia memorialinis muziejus (Šilalės Vlado Statkevičiaus muziejaus padalinys).

## Galerija

Lembe.JPG|K. Jauniaus gimtosios sodybos tvartas
K.JauniausGimtinė.JPG|K. Jauniaus gimtosios sodybos klėtis
Lembas, šulinys su vandens ratu.JPG|Šulinys su vandens ratu ir žaislais
Lembo kapinės.JPG|Akmenimis aptvertos senosios Lembo kapinės
Lembas, kapinių paminklas.JPG|Kapinių paminklas


## Šaltiniai
Papynaujis

**Papynaujis** – kaimas Šilalės rajono savivaldybėje, 1 km į šiaurę nuo Kvėdarnos, per kaimą teka Pienauja, pagal kurią ir pavadintas kaimas. Kaimo šiaurėje yra aerodromas.

## Gyventojai

## Šaltiniai
Radvietis

**Radvietis** – kaimas Šilalės rajono savivaldybėje, 4 km į pietus nuo Pajūralio, kairiajame Kesės upelio krante.

## Gyventojai

## Šaltiniai
Vytautas Kazimieras Augustaitis

**Vytautas Kazimieras Augustaitis** (g. 1934 m. gegužės 24 d. Kaune- 2013 m. rugpjūtį) – Lietuvos inžinierius mechanikas, habilituotas technologijos mokslų daktaras.

## Biografija
Tėvas Vytautas Augustaitis. 1953 m. baigė Kauno 1-ąją berniukų vidurinę mokyklą. 1958 m. baigė Kauno politechnikos institutą, įgijo inžinieriaus mechaniko specialybę. 1966 m. technikos mokslų kandidatas. 1993 m. habilituotas technologijos mokslų daktaras.

1958–1959 m. Kauno įrankių gamyklos „Priekalas“ vyr. meistras, vyr. technologas, 1959–1960 m. Kauno radijo gamyklos inžinierius konstruktorius, 1960-1963 m. Lietuvos mokslų akademijos aspirantas, komandiruotas į Maskvos metalo pjovimo staklių tyrimo institutą.

1963–1991 m. šio instituto Eksperimentinio metalo pjovimo staklių instituto Vilniaus filialo laboratorijos vedėjas, sektoriaus viršininkas, vyr. mokslinis bendradarbis, vadovaujantysis mokslinis bendradarbis. Nuo 1993 m. Vilniaus Gedimino technikos universiteto dėstytojas, nuo 1996 m. profesorius.

## Mokslinė veikla
Darbai iš metalo pjovimo staklių mazgų, pavaros virpesių, matavimo keitiklių, koordinatinių matavimo mašinų, poligrafinių mašinų dinaminio tikslumo tyrimų. Sukūrė originalių metodų ir programų mašinų, ypač poligrafijos, tiesiniams ir netiesiniams virpesiams analizuoti, jų struktūrinei ir parametrinei sintezei atlikti. 13 išradimų autorius.

## Bibliografija
* Mašinų virpesių automatizuotas skaičiavimas, su kt., 1988 m., rusų kalba
* Lanksčiųjų gamybinių sistemų funkcinių dalių automatizuoto projektavimo metodų raida, su kt., 1989 m., rusų kalba
* Mašinų virpesių analizės ir sintezės taikymas metalo pjovimo staklių pavarai, 1994 m., rusų kalba
* Mechaninių virpesių pagrindai. Vadovėlis, 2000 m.
* Mechanizmų mechanika ir elementai. I dalis. Mechanizmų mechanika. VGTU leidykla TECHNIKA, 2006 m., ISBN 9986-05-981-X
* Vytautas Kazimieras Augustaitis: literatūros rodyklė (sud. Ona Juršaitė). – V.: Technika, 2004. – 76 p.: iliustr. – ISBN 9986-05-727-2

## Šaltiniai
Kerbedžiai (Kvėdarna)

**Kerbedžiai** – kaimas Šilalės rajono savivaldybėje, 5 km į vakarus nuo Pajūralio, prie kelio . Pro kaimą teka Šaka, šiauriau auga Naujininkų miškas.

## Gyventojai

## Šaltiniai
Kukštinė

**Kukštinė** – kaimas Šilalės rajono savivaldybėje, 2 km į pietryčius nuo Kvėdarnos. 

## Gyventojai

## Šaltiniai
Skerdynai

**Skerdynai** – kaimas Šilalės rajono savivaldybėje, 2 km į vakarus nuo Pajūralio, kairiajame Ašvos krante, kitapus Vyknešio įtekėjimo į ją.

## Gyventojai

## Šaltiniai
Sodalė (Kvėdarna)

**Sodalė** – kaimas Šilalės rajono savivaldybėje, 2 km į pietvakarius nuo Kvėdarnos, dešiniajame Jūros upės krante. 

## Gyventojai

## Šaltiniai
Stigrėnai

**Stigrėnai** – kaimas Šilalės rajono savivaldybėje, 4 km į šiaurę nuo Tenenių. Per kaimą teka Stigrės upelis. Stigrėnai įsikūrę toje pačioje miškų proskynoje su Rudlaukiu, iš visų pusių kaimą supa miškai.

## Gyventojai

## Šaltiniai
Stirbiškė (Kvėdarna)

**Stirbiškė** – kaimas Šilalės rajono savivaldybėje, 8 km į pietvakarius nuo Kvėdarnos, kairiajame Ašvos krante. Aukščiausias kaimo taškas – 82,1 m.

## Gyventojai

## Šaltiniai
Vytautas Augustinas

**Vytautas Augustinas** (1912 m. liepos 25 d. Leliūnai, Utenos apskritis – 1999 m. spalio 22 d. Vilnius) – Lietuvos fotografas.

## Biografija
1929 m. persikėlė į Kauną, dirbo Lietuvos banko pasiuntiniu, laborantu firmoje „Viskas fotografijai“, baigė keturias gimnazijos klases. Vėliau – policijos fotografas. 1933 m. su kitais įkūrė Lietuvos fotomėgėjų sąjungą; 1933-1940 m. nuolatinis šios sąjungos rengtų parodų Kaune ir Vilniuje dalyvis. 1937 m. jo nuotraukos demonstruotos tarptautinėje Paryžiaus parodoje.

Nuo 1936 m. aktyviai bendradarbiavo žurnaluose „Policija“, „Jaunoji karta“, „Trimitas“, „Židinys“, „Pajūris“, lietuviškomis nuotraukomis aprūpindavo užsienio žurnalistus.  Dirbo Užsienio reikalų ministerijoje, kooperatyvų sąjungoje „Spaudos fondas“.

1944 m. pasitraukė į Vokietiją. 1949 m. persikėlęs į JAV dirbo spalvotosios fotografijos laboratorijoje Niujorke, aktyviai reiškėsi lietuvių spaudoje. 1996 m. grįžo į Lietuvą. Lietuvos nacionaliniam muziejui padovanojo 2492 fotonegatyvus.

Pradėjęs fotografuoti dar būdamas paaugliu, savo nuotraukose užfiksavo daug Lietuvos gamtos, miestų ir kaimų vaizdų, kariškių gyvenimo ir visuomeninių organizacijų veiklos momentų, Lietuvos kariuomenės žygį į Vilnių 1939 m., sovietines ir vokiečių okupacijos laikų įvykių, lietuvių karo pabėgėlių vargus.

## Bibliografija
Išleido fotografijų albumus:
* Mūsų šalis Lietuva. *Our Country Lithuania*, 1951 m.
* Lietuva, 1956 m.
* Fotografavau Lietuvą. Vytauto Augustino 1936–1947 metų fotografijos, 1997 m.
* Atviručių bukletas ."Lietuva.Litauen", Kaunas,"Spindulio " spaustuvė,1942 m. 

Iliustravo knygas:
* Antanina Dambrauskaitė (apie operos dainininkę), 1948 m.
* Vytės Nemunėlio eilėraščių rinkinys „Po Tėvynės dangum“, 1952 m.

## Įvertinimas
* 1937 m. Paryžiaus pasaulinės meno ir technikos parodos aukso medalis.
* 1994 m. Gedimino 1 laipsnio ordinas

## Šaltiniai
Augustaitis

* Algirdas Augustaitis – miškotyrininkas, ekologas
* Jonas Augustaitis – inžinierius statybininkas, visuomenės veikėjas
* Pranas Augustaitis – literatūros tyrinėtojas
* Pranciškus Augustaitis – kunigas, pedagogas, istorikas
* Vytautas Augustaitis – pedagogas, kūno kultūros ir sporto veikėjas
* Vytautas Kazimieras Augustaitis – inžinierius mechanikas
Vytautas Aukščiūnas

**Vytautas Aukščiūnas**(1913 m. sausio 13 d. Kaune – 1999 m. sausio 18 d. ten pat) – Lietuvos baleto artistas.

## Biografija
Šokio mokėsi Valstybės teatro Kaune baleto studijoje pas P. Petrovą. 1926–1944 m. šio teatro, 1944–1949 m. LTSR Operos ir baleto teatro solistas. 1934–1935 m. su baleto trupe gastroliavo Londone, Monte Karle. 1939–1945 m. dėstė klasikinį šokį baleto studijoje Kaune.

## Vaidmenys
* Francas, Leo Delibes. Kopelija, 1925 m.
* Zygfrydas, Piotras Čaikovskis. Gulbių ežeras, 1927 m.
* Dezyrė, Piotras Čaikovskis. Miegančioji gražuolė, 1934 m.
* Arlekinas, Rikardas Drigo. Arlekinada, 1929 m.
* Albertas, Adolfas Adamas. Žizel, 1931 m.
* Antanas, Juozas Pakalnis. Sužadėtinė, 1943 m.

## Šaltiniai
Audzevičius

**Audzevičius (Audzejevičius)** − lietuviška vyriškos giminės pavardė.

Šios pavardės moteriškosios giminės formos yra: Audzevičienė (ištekėjusi moteris) ir Audzevičiūtė (mergautinė pavardė).

Pavardę turi šie garsesni asmenys:

*Antanas Pranciškus Audzevičius – dvasininkas, teologas, vyskupas;
*Ramūnas Audzevičius – advokatas;
*Vytautas Anicetas Audzevičius – politikas.
Aukštieji kūno kultūros kursai

**Aukštieji kūno kultūros kursai** – aukštoji kūno kultūros mokykla, veikusi 1934–1938 m. Kaune prie Kūno kultūros rūmų.

Turintieji brandos atestatą buvo priimami tikraisiais, neturintieji jo – laisvaisiais klausytojais. Mokslas trukdavo 2 metus. Kursai rengė kūno kultūros ir karinio parengimo mokytojus (vyrus) bei kūno kultūros mokytojas ir gailestingąsias seseris.

Dėstomos disciplinos buvo suskirstytos į 6 grupes: pedagogika, medicina, fizinio lavinimo teorija, karo mokslas, mankšta, karo pratybos. Kursai išleido 3 laidas, 106 absolventus, iš jų 99 su diplomais.

Kursuose dėstė Karolis Dineika, Antanas Jurgelionis, Algirdas Vokietaitis ir kiti žymiausi to meto specialistai. Kursų direktorius – Vytautas Augustauskas.

1938 m. Vytauto Didžiojo universitete įsteigus Kūno kultūros katedrą kursai uždaryti.

## Šaltiniai
Aukštieji karininkų kursai

**Aukštieji karininkų kursai** (***Aukštieji karininkų didžiojo Lietuvos kunigaikščio Vytauto kursai*** (nuo 1923 m.), ***Vytauto Didžiojo karininkų kursai*** (nuo 1932 m.)) – Lietuvos aukštesnioji, nuo 1932 m. aukštoji karo mokykla, rengusi vadovaujančius Lietuvos kariuomenės specialistus.

## Istorija
Įsteigti 1921 m. balandžio mėn. Kaune. Siekta suvienodinti ir gilinti karininkų žinias. 1922 m. priimtas statutas, kuris numatė bendrąjį ir Generalinio štabo (aukštojo mokslo) skyrius. Dėl įvairių priežasčių – patyrusių ir kvalifikuotų dėstytojų stokos, pirmaeilių valstybės gynimo ir kariuomenės organizavimo uždavinių, pastarasis neveikė, todėl karininkai mokydavosi užsienio valstybių karo akademijose.

Nuo 1923 m. gruodžio 24 d. Aukštieji karininkų kursai kartu su Karo mokykla persikėlė į Aukštosios Panemunės kareivinių pietvakarių dalį, kur veikė iki 1940 m. rugsėjo mėn. vidurio. 

1923 m. įsteigti artilerijos, fizinio lavinimo skyriai. 1927 m., kai prie kursų buvo prijungti Aukštieji karo technikos kursai ir Aviacijos kursai, Aukštieji karininkų kursai užėmė tarpinę padėtį tarp aukštesniosios ir aukštosios mokyklos. Į kursus buvo priimami karininkai, baigę aukštesniąją mokyklą. Mokslas trukdavo 2 m. Nuo 1928 m. Aukštieji karininkų kursai neberengė bendrojo skyriaus laidų. 1932 m. kursuose įsteigus Generalinio štabo skyrių Aukštieji karininkų kursai peraugo į Aukštąją karo mokyklą. Kursus baigė apie 500 karininkų.

## Kursų viršininkai
* Maksimas Katchė
* Leonas Radus-Zenkavičius
* Vladas Skorupskis
* Brunonas Štencelis
* Stasys Dirmantas 

## Šaltiniai

## Nuorodos
* Prof. Aldona Gaigalaitė Lietuvos kariuomenės karininkai 1918-1940 metais.  Mokslas ir Gyvenimas, 2002/9
Valiūnas

**Valiūnas** − lietuviška vyriškos giminės pavardė.

Šios pavardės moteriškosios giminės formos yra: Valiūnienė (ištekėjusi moteris) ir Valiūnaitė (mergautinė pavardė).

Pavardę turi šie garsesni asmenys:

*Algis Valiūnas (Valiunas), literatūros žurnalistas ;
*Juozas Valiūnas (1896-1994), agronomas, publicistas, vertėjas;
*Juozas Valiūnas, inžinierius grafikas, VGTU dėstytojas;
*Kazimieras Valiūnas, kunigas kanauninkas, Kuktiškių klebonas;
* Kazimieras Valiūnas, geoinžinierius, KTU Statybos ir architektūros fakulteto docentas;
*Juozas Kęstutis Valiūnas, visuomenės veikėjas, VLIK narys, pirmininkas;
*Petras Valiūnas, Alytaus rajono savivaldos politikas;
* Rolandas Valiūnas, verslo teisės advokatas, „LAWIN“ vadovaujantysis partneris;
*Silvestras Teofilis Valiūnas (1789-1831), poetas.

## Rieduliai
*Valiūnas (akmuo), gamtos paminklas Jonavos raj. (Kulvos seniūnija).
Uršulynas

**Uršulynas** – kaimas Šilalės rajono savivaldybėje, 1 km į pietus nuo Pajūralio ir 3 km į pietvakarius nuo Kvėdarnos, šiauriau Gagačių miško.

## Gyventojai

## Šaltiniai
Lietuvos Tarybų Socialistinės Respublikos Aukščiausioji Taryba

**LTSR Aukščiausioji Taryba** – sovietinės valstybinės valdžios institucija okupuotoje Lietuvoje, veikusi nuo 1940 m. rugpjūčio mėn., kai susirinko Liaudies Seimas, iki 1941 m. birželio 21 d. ir nuo 1947 m. vasario mėn. iki 1990 m. kovo 11 d.

## Įgaliojimai
Pagal LTSR Konstituciją tai turėjo būti aukščiausia atstovaujamoji valstybinės valdžios institucija, bet faktiškai ji vykdė sovietinės okupacinės valdžios nurodymus.

Priimdavo ir keisdavo LTSR konstituciją, įstatymus, nutarimus ir kt. teisės aktus, tvirtino ekonominės ir socialinės raidos planus, valstybės biudžetą, rinko Aukščiausiosios Tarybos Prezidiumą, LTSR Aukščiausiąjį Teismą, sudarė Ministrų Tarybą, Liaudies kontrolės komitetą, nuolatines komisijas.

Aukščiausiąją Tarybą 1967 m. sudarė 290 deputatų, 1971 m. – 300 deputatų, 1975 m. – 320 deputatų, 1980–1990 m. – 350 deputatų, renkamų vienmandatėse apygardose. 1947–1971 m. deputatai rinkti 4 metų kadencijoms, 1975–1990 m. – 5 metų kadencijoms.

Pirmininkai:
* Boleslovas Baranauskas – 1940–1951 m.
* Feliksas Bieliauskas – 1951–1955 m.
* Vladas Niunka – 1955–1963 m.
* Antanas Barkauskas – 1963–1975 m.
* Ringaudas Songaila – 1975–1981 m.
* Lionginas Šepetys – 1981–1990 m.
* Vytautas Landsbergis – 1990 m.

## Prezidiumas

Pirmininkai:
* Justas Paleckis (1940–1967)
* Motiejus Šumauskas (1967–1975)
* Antanas Barkauskas (1975–1985)
* Ringaudas Songaila (1985–1987)
* Vytautas Astrauskas (1987–1990)
* Algirdas Brazauskas (1990)

## Šaltiniai
Jonas Aukštuolis

**Jonas Aukštuolis** (1885 m. vasario 20 d. Kalnagaliai, Vabalninko valsčius, Biržų apskritis – 1949 m. spalio 28 d. Dubravlagas, Mordovija) – Lietuvos diplomatas, teisininkas.

## Biografija
1907 m. baigė Mintaujos gimnaziją. 1908–1912 m. mokėsi Sankt Peterburgo universiteto Teisės fakultete, 1912 m. baigė Tomsko universitetą.

1912–1915 m. dirbo Kauno apygardos teisme, teismo kandidatas ir einantis tardytojo pareigas. 1915 m. pasitraukė į Rusiją, Lietuvių draugijos nukentėjusiems dėl karo šelpti CK įgaliotinis Pavolgyje. 1916 m. išvyko į Švediją, rūpinosi pabėgėliais.

Nuo 1919 m. Lietuvos atstovas Švedijoje, Norvegijoje, 1921–1922 m. ir Olandijoje. 1922–1923 m. ir 1930–1932 m. dirbo Užsienio reikalų ministerijoje, departamento direktorius. 1923 m. Lietuvos atstovas, nuo 1924 m. nepaprastasis pasiuntinys ir įgaliotasis ministras Latvijoje ir Estijoje, nuo 1927 m. tik Estijoje, nuo 1929 m. Suomijoje, 1932–1934 m. Čekoslovakijoje, 1934–1939 m. Argentinoje, Brazilijoje ir Urugvajuje (rezidavo Buenos Airėse). Nuo 1939 m. gruodžio mėn. Užsienio reikalų ministerijos protokolo direktorius.

TSRS okupavus Lietuvą 1940 m. rugpjūčio mėn. atleistas iš darbo. 1941 m. birželio 15 d. NKVD suimtas ir birželio 16 d. išvežtas į Potmos lagerį (Mordovija).

Publicistikoje pasirašinėjo Jono arba Kalnagaliečio slapyvardžiais. Rašė laikraščiams „Lietuvių balsas“ (Petrapilis), „JAV Lietuva“, „Sandara“ ir kt., t. p. Nepriklausomos Lietuvos spaudoje.

## Įvertinimas

* 1931 m. DLK Gedimino 2-ojo laipsnio ordinas
* 1928 m. Lietuvos Nepriklausomybės medalis
* 1931 m. Belgijos Leopoldo II 2-ojo laipsnio ordinas
* 1934 m. Čekoslovakijos Baltojo liūto 1-ojo laipsnio ordinas
* 1925 m. Estijos Laisvės kryžiaus III rūšies 2-ojo laipsnio ordinas
* 1931 m. Estijos Erelio kryžiaus 1-ojo laipsnio ordinas
* 1931 m. Italijos Karūnos 2-ojo laipsnio ordinas
* 1927 m. Latvijos Trijų žvaigždžių 1-ojo laipsnio ordinas
* 1932 m. Suomijos Baltosios rožės 1-ojo laipsnio ordinas

## Šaltiniai
Abatija

**Abatija** – katalikų vienuolių senesniųjų ordinų (pvz., benediktinų, cistersų ir kt.) vienuolynas, kurį valdo abatas.

Kiekviena abatija yra pavaldi popiežiui. Kelios abatijos sudaro draugiją, kuriai vadovauja abatas pirmininkas, o draugijos – kongregaciją. Kongregacijai vadovauja abatų pirmininkų renkamas abatas primas.
2008 m. vasaros olimpinių žaidynių medalių lentelė

Straipsnyje pateikiamos 2008 m. vasaros olimpinėse žaidynėse dalyvavusios šalys pagal medalių skaičių. Dalyvavo 11 028 atletų iš 204 NOK 302 rungtyse ir 28 sporto šakose.

Afganistanas, Mauricijus, Sudanas, Tadžikija ir Togas medalius olimpinėse žaidynėse iškovojo pirmąkart. Serbija ir Singapūras iškovojo pirmuosius medalius kaip nepriklausomos valstybės (iki tol Serbija buvo iškovojusi medalių kaip Jugoslavijos ir Serbijos ir Juodkalnijos dalis, tuo tarpu Singapūras 1960 m. iškovojo medalį kaip savavaldė britų kolonija). 

Žaidynių metu ir po jų dalis sportininkų buvo pagauti vartoję draudžiamus preperatus, todėl medalių lentelė praėjus žaidynėms keitėsi.

## Medalių skaičius
Pateikiama pilna dalyvavusių šalių lentelė pagal pelnytų medalių skaičių.

## Šaltiniai

## Šaltiniai

*
Sait Faik Abasıyanık

**Sait Faik Abaslyanik** (adapt. **Saitas Faikas Abasljanikas** g. 1906 m. lapkričio 23 d. Adapazaryje – m. 1954 m. gegužės 11 d. Stambule) – Turkijos apsakymų rašytojas, poetas.

Daugiausia žinomas dėl savo apsakymų.

## Biografija

Abaslyanik studijavo Prancūzijoje, Šveicarijoje. Vėliau dirbo mokytoju.

Apsakymai:
* „Virdulys“ (*Semaver* 1936 m.),
* „Fontanas“ (*Sarnıç* 1939),
* „Nereikalingas žmogus“ (*Luzumsuz adam* 1948 m.),
* „Kavinė“ (*Mahalle Kahvesi* 1950),
* „Kompanija“ (*Kumpanya* 1951 m.),
* „Debesuotas dangus“ (*Havada Bulut* 1951),
* „Cirkas“ (*Kumpanya* 1951),
* „Baseino pusė“ (*Havuz Başı* 1952),
* „Paskutiniai paukščiai“ (*Son Kuşlar* 1953),
* „Gyvatė ant Alemdago kalno“ (*Alemdağ'da Var Bir Yılan* 1953 m.),
* „Gabalėlis cukraus“ (*Az Şekerli* 1954).

Abaslyanik kūrinių veikėjai – mokytojai, darbininkai, amatininkai, žvejai, o apsakymų veiksmo vieta – Stambulas. Kūrybai būdinga humanistinis pasaulio suvokimas, impresionizmo bruožai. Dar parašė romanų, eilėraščių.
Samuel Sánchez

**Samuel Sánchez González** (g. 1978 m. vasario 5 d. Ovjede) – Ispanijos plento dviratininkas, olimpetis. Dalyvavo klasikinėse kalnų ir etapinėse lenktynėse. 2008 m. Pekino olimpinėse žaidynėse laimėjo aukso medalį dviračių plento varžybose. Iš kitų aukštų Sánchez rezultatų minėtina pergalė 2006 m. Züri-Metzgete varžybose, 3 vieta ir 3 laimėti etapai 2007 m. Vuelta a España varžybose, 3 vieta 2003 ir 2007 m. Vuelta al País Vasco varžybose.

Samuel Sánchez atstovavo Euskaltel-Euskadi komandai.

## Šaltiniai
Mariel Žagunis

**Mariel Žagunis** (Marielė Žagunytė) (g. 1985 m. kovo 3 d. Byvertone, Oregone) – lietuvių kilmės JAV fechtuotoja kardais. Baigusi antropologijos studijas Notre Dame universitete. Ji tapo du kartus olimpine čempione (2004 ir 2008 m.) ir pirmąja amerikiete laimėjusia olimpinį auksą fechtavimosi rungtyje. 2012 m. Londono olimpiados atidarymo metu jai buvo patikėta nešti JAV valstybinę vėliavą. Ji taip pat yra laimėjusi bronzos medalius komandinėse rungtyse (2008 ir 2016) ir yra keturių Olimpiadų dalyvė (2004, 2008, 2012 ir 2016).

## Laimėjimai
* Olimpinis auksas, individualioje rungtyje (2004, 2008 m.)
* Pasaulio čempionato auksas, komandinėje rungtyje (2005 m.)
* Pasaulio čempionato sidabras, komandinėje rungtyje (2004, 2006 m.)
* Pasaulio čempionato sidabras, individualioje rungtyje (2006 m.)

## Šaltiniai
Alina Alexandra Dumitru

**Alina Alexandra Dumitru** (g. 1982 m. rugpjūčio 30 d. Ploještyje) – Rumunijos dziudo imtynininkė, olimpinė ir daugkartinė Europos čempionė kategorijoje iki 48 kg. Dalyvavo 2004 (4 vieta), 2008 (1 vieta) ir 2012 m. (2 vieta) olimpinėse žaidynėse.

## Laimėjimai
* Olimpinis auksas (2008 m.)
* Olimpinis sidabras (2012 m.)
* Pasaulio čempionato bronza (2005, 2007 m.)
* Europos čempionato auksas (2004, 2005, 2006, 2007, 2008, 2010, 2011, 2012 m.)
* Europos čempionato bronza, kategorijoje iki 52 kg (2002 m.)
Antonio Porta

**Antonijus Alechandras Porta Pernigotis** (*Antonio Alejandro Porta Pernigotti*, g. 1983 m. spalio 28 d.) – Argentinos krepšininkas, olimpietis, rungtyniavęs įžaidėjo pozicijoje. Buvęs Argentinos rinktinės žaidėjas.

Turi Italijos pilietybę. Per savo karjerą atstovavo Argentinos, Italijos, Rusijos, Ispanijos, Danijos klubams.

## Pasiekimai
* 2008 m. – olimpinių žaidynių bronzos medalis (Argentinos rinktinė)

## Šaltiniai
Paolo Quinteros

**Paolas Alfredas Kinterosas** (*Paolo Alfredo Quinteros*, g. 1979 m. sausio 15 d.) – Argentinos krepšininkas, olimpietis, žaidęs gynėjo pozicijoje.

Rungtyniavo Argentinos rinktinėje, Argentinos, Urugvajaus bei Ispanijos klubuose. Turi Italijos pilietybę.

## Pasiekimai
* 2008 m. – olimpinių žaidynių bronzos medalis (Argentinos rinktinė)
* FIBA Amerikos čempionatas: 2011 m.
* Pietų Amerikos krepšinio čempionatas: 2008 m.
* FIBA Deimantinio kamuolio turnyras: 2008 m.
* Argentinos Čempionų taurė: 2000 m.
* Argentinos krepšinio lyga: 2000-01, 2003-04, 2012-13 m.
* Top 4 turnyras: 2002, 2004 m.
* Argentinos krepšinio taurė: 2004, 2005, 2006 m.
* Astūrijos princo taurė: 2007 m.
* 2-oji Ispanijos krepšinio lyga: 2007-08, 2009-10 m.
* Súper 8 turnyras: 2012 m.
* Panamerikos klubų krepšinio čempionatas: 2000 m.
* Pietų Amerikos klubų lyga: 2001, 2012 m.
* Pietų Amerikos klubų krepšinio čempionatas: 2004, 2005 m.

## Šaltiniai
Kristologija

**Kristologija** – teologijos sritis, nagrinėjanti Jėzaus Kristaus asmenį, svarstanti klausimą, kodėl antrasis Švenčiausiosios Trejybės asmuo tapo žmogumi ir kaip jo dieviškoji bei žmogiškoji esybės sugyveno viename asmenyje.

## Šaltiniai

* Česlovas Kavaliauskas „Trumpas teologijos žodynas“, „Lumen“ fondo leidykla, 1992
Paula Pareto

**Paula Pareto** (g. 1986 m. sausio 16 d.) – Argentinos dziudo imtynininkė. 2008 m. Pekino olimpinėse žaidynėse iškovojo bronzos medalį kategorijoje iki 48 kg, o 2016 m. Rio de Žaneiro žaidynėse – auksą. 2015 m. tapo pasaulio čempione. Be to, Pareto yra daugkartinė Panamerikos žaidynių prizininkė.

Pareto baigė medicinos studijas Buenos Airių universitete.

## Šaltiniai
Leonardo Gutiérrez

**Leonardas Gutjeresas** (g. 1978 m. gegužės 16 d.) – Argentinos krepšininkas, olimpietis, žaidžiantis sunkiojo krašto pozicijoje. Rungtyniavo Argentinos rinktinėje.

Beveik visą karjerą rungtyniavo Argentinoje, taip pat yra žaidęs Ispanijoje, Kolumbijoje.

Su nacionaline rinktine 2002 m. laimėjo olimpines žaidynes bei iškovojo bronzą 2008 m.; 2002 m. pasaulio čempionate užėmė antrą, o 2006 m. – ketvirtą vietą. Su Rafaelos „Ben Hur“ tapo Argentinos lygos nugalėtoju.

Argentinos rinktinės sudėtyje dalyvavo 2004, 2008, 2012 m. olimpinėse žaidynėse, 2002, 2006, 2010 m. pasaulio čempionatuose.

## Laimėjimai
* Olimpinių žaidynių auksas: 2004 m.
* Olimpinių žaidynių bronza: 2008 m.
* Pasaulio čempionato sidabras: 2002 m.
* Pietų Amerikos čempionato auksas: 2004, 2012 m.

## Šaltiniai
Aušgiriai

**Aušgiriai** – kaimas Pagėgių savivaldybėje, 6 km į šiaurės rytus nuo Vilkyškių.

## Gyventojai

## Šaltiniai
Sodėnai (Pagėgiai)

**Sodėnai** – kaimas Pagėgių savivaldybėje, 6 km į šiaurę nuo Lumpėnų. Kaimo vakaruose teka Piktupė.

## Gyventojai

## Šaltiniai
Strazdai (Pagėgiai)

**Strazdai** – kaimas Pagėgių savivaldybėje, 2 km į šiaurę nuo Lumpėnų.

## Istorija

XX a. pradžioje per kaimą nutiestas Pagėgių–Smalininkų siaurasis geležinkelis, čia įrengta Strazdų geležinkelio stotelė.

## Gyventojai

## Šaltiniai
Autrimpas

**Autrimpas** – senovės prūsų jūros dievas.

XVI a. – XVII a. šaltiniuose jis vadinamas *Antrimpu, Natrimpu*, apibūdinamas kaip jūros ir plačių vandenų dievas. Lyginamas su romėnų Neptūnu. Vladimiras Toporovas Autrimpą ir Patrimpą kildina iš vaisingumo dievo Trimpo.

## Šaltiniai
Pėteraičiai

**Pėteraičiai** – kaimas Pagėgių savivaldybėje, 4 km į šiaurės vakarus nuo Natkiškių, dešiniajame Kamonos krante, prie jos ir Sartės santakos.

## Gyventojai

## Šaltiniai
Jonas Aviža

**Jonas Aviža** (1913 m. lapkričio 8 d. Žemaitkiemis, Ukmergės valsčius – 1983 m. spalio 17 d. Miunchenas) – lietuvių kunigas, Vokietijos lietuvių veikėjas, krikščioniškosios archeologijos daktaras.

## Biografija
1938 m. baigė Kauno kunigų seminariją, 1951 m. baigė Popiežiškąjį krikščioniškosios archeologijos institutą Romoje, krikščioniškosios archeologijos daktaras.

Nuo 1938 m. Kauno arkivyskupijos kurijos archyvaro padėjėjas, vėliau notaras. 1948 m. Tautinės delegatūros Vokietijoje kancleris. 1953 m. Miuncheno apylinkių lietuvių kapelionas. Nuo 1955 m. Vokietijos lietuvių bendruomenės veikėjas, 1963–1965 m. valdybos pirmininkas. 1960–1961 m. Šv. Kazimiero kolegijos Romoje vicerektorius. 1965–1969 m. vadovavo lietuvių katalikų sielovadai Vokietijoje. Nuo 1967 m. prelatas. Bendradarbiavo lietuvių katalikų spaudoje.

## Šaltiniai
Daubarai (Pagėgiai)

**Daubarai** – kaimas Pagėgių savivaldybėje, 6 km į šiaurės vakarus nuo Natkiškių, kaimo vakarinėje pusėje teka Veižas.

## Gyventojai

## Šaltiniai
Giegždai

**Giegždai** (arba ***Gėgždai***) – kaimas Pagėgių savivaldybėje, 4 km į šiaurę nuo Natkiškių, 1 km į pietvakarius nuo Sartininkų, kairiajame Sartės upelio krante.

## Gyventojai

## Šaltiniai